Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 790/14/8808	Rožňava, 1.12.2014
EEČ : 2-67-345-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	dňa 09.09.2014 v presne nezistenom čase v katastrálnom území obce XXXXX, okres XXXXX, v lesnom poraste č. 1420/01, ktorý patrí do lesného pôdneho fondu, spoločne po predchádzajúcej vzájomnej dohode, bez povolenia vyrezali a odcudzili drevnú hmotu, dreviny cér, v celkovom objeme 0,40 mł, čím poškodeným XXXXX republiky, š. p. Banská Bystrica, Odštepný závod XXXXX spôsobili škodu vo výške XXXXX €,  

Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Obvodného oddelenia PZ SR v XXXXX, sp. zn. ORP-XXXXX zo dňa 16.10.2014, bolo začaté trestné stíhanie a súčasne vznesené obvinenie XXXXX a XXXXX za v spolupáchateľstve podľa § 20 Tr. zák. prečin krádeže podľa § 212 ods. 2 písm. d) Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
	Obvinení XXXXX a XXXXX sa k spáchaniu skutku, za ktorý sú stíhaní, v celom rozsahu priznali. Na svoju obhajobu uviedli, že drevo potrebovali na kúrenie. Spôsobenú škodu poškodenej organizácii v plnej výške uhradili. Svoje konanie ľutujú. Vyjadrili súhlas s podmienečným zastavením trestného stíhania.  
Svedok Ing. XXXXX, splnomocnený zástupca poškodených XXXXX republiky, š. p. Banská Bystrica, Odštepný závod XXXXX, vo svojej výpovedi potvrdil, že im bola odcudzená drevná hmota v hodnote XXXXX €. V prípade, ak obvinení škodu uhradia, súhlasí s podmienečným zastavením trestného stíhania. 
Z podacieho lístka, č. 25065 zo dňa 04.11.2014, vyplýva, že obvinení poškodenej organizácii uhradili škodu vo výške XXXXX €. 
Zo zápisnice o prevzatí zaistenej veci, uznesenia o vrátení veci, zápisnice o vrátení veci, priestupkového spisu Obvodného oddelenia PZ SR v XXXXX, sp. zn. ORPZ-XXXXX, ako aj z ďalších dôkazov vo vyšetrovacom spise, vyplývajú už uvedené skutočnosti.
Z miesta trvalého bydliska sú obaja obvinení dobre hodnotení. Obvinený XXXXX má v registri trestov 1 záznam, v posledných dvadsiatich piatich rokoch súdne trestaný nebol. Obvinený XXXXX má v registri trestov 5 záznamov, avšak v posledných dvadsiatich piatich rokoch súdne trestaný nebol. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinení XXXXX a XXXXX spáchali v spolupáchateľstve podľa § 20 Tr. zák.  prečin krádeže podľa § 212 ods. 2 písm. d) Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinení sa k spáchaniu prečinu priznali, svoje konanie oľutovali a vyjadrili súhlas s prípadným podmienečným zastavením trestného stíhania proti svojej osobe. Spôsobenú škodu poškodenej organizácii v plnej výške uhradili. 
Vzhľadom na vyššie uvedené  bolo dôvodné postupovať podľa § 216 ods. 1, ods. 2 Tr. por., t. j. podmienečne zastaviť trestné stíhanie proti obvineným XXXXX a XXXXX, a určená im bola skúšobná doba v trvaní 12 (dvanásť) mesiacov, každému samostatne,  čo s prihliadnutím na ich doterajší život a okolnosti prípadu, je dostačujúca. 

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor